**OSU- møte 4/6-2012**

Tilstede: Kristine, Charlotte W, Jørgen, Lotte, Mads, Ingunn, Svein.

Saker:

1. - Dental Sør: Har i de siste år gjennomført en sponset tur til København for 9. og 10. semester på fakultet. Fakultetet har kommunisert at de mener dette faller inn under Helsepersonellovens § 9 første ledd som omhandler forbud mot gaver mv i tjenesten og Forskrift om begrensninger i helsepersonells adgang til å motta gave, provisjon, tjeneste eller annen ytelse §2, jf §5. Som eksempler på forhold som vil kunne rammes av forbudet etter Helsepersonellovens § 9 første ledd, er det i forskriften vist til betaling av reise- og oppholdsutgifter av en hovedsponsor til arrangement som hovedsakelig har markedsføringsformål.

OSU har kommunisert til fakultetet at turen ikke er i regi av OSU (eller OF), men at Dental Sør selv har kontaktet kullene. Videre er det kommunisert at det foreligger forståelse for at eventuelt fravær i relasjon til slike turer er å anse som ugyldig fravær.   
  
Fakultetet kommuniserer videre at de har vært i kontakt med Dental Sør om endring av rutinene for slike turer.

2. - Disseksjon- 3 sem: Det foreligger forslag om at det kun skal være medisinstudentene som skal få gjennomføre disseksjon på 3. semester, mens odontologistudentene vil være nødt til å gjennomføre et obligatorisk anatomikurs med ferdigdissekerte preparater. OSU stiller seg kritisk til dette, dog ser det likevel ut til at forslaget går gjennom. Det fremstår noe uklart hvordan eksamen vil bli kalibrert i lys av dette.

3. - Studentparlamentet: Best oppslutning av hele UiO på valg. Svein, i OSU, gjorde en god innsats for å fremme valgdeltagelsen ved det odontologiske fakultet.

4. - Forslag om spørreundersøkelse om trivsel på fakultetet, men blir ikke i år.

5. - Underskriftskampanje mot å innføre karakterer: 80 % skrev under. Kristine og Mads har vært på NTF-møte hvor dette bla. ble tatt opp. Bergen har erfaringer med karakterer og sier at karakterene er motivasjon i begynnelsen, men etter hvert når man begynner på klinikken og den tar mye tid, så blir jaget etter gode karakterer mindre. Det fremstår også som ironisk at flere studenter på 2. semester som stilte seg positive til karakterer gjorde dette da de mente det ville bli lettere å stå på eksamen. Hvilket er stikk i strid med hva ledelsen antar innføring av karakterer vil gjøre med kunnskapsnivået.

6. - Stand 8 mars: Tannlegestudiet stilte med to gutter, tannpleie med 2 jenter. Hadde med utstyr så elevene kunne prøve å bore mm. Det virket som om de som kom på stand var de som var interessert i tannlege/tannpleie fra før av. I forhold til å rekruttere gutter på tannlege, så fikk guttene inntrykk av at det ikke hadde noen effekt at de var gutter som stod på standen. Prøve med en jente og en gutt til neste år? Ta og spørre kommende 1. sem om de la merke til standen da de var på utdanningsmesse, påvirket denne deres valg til å velge tannlege? Dette bør også kommuniseres med fakultetet.

7. - Edsa: Det ble søkt SiO om penger for å dra på Edsa’s høstkongress i Lyon, dette avslåttt. Mulig å søke NTF.

8. - Ønske om oppussing av kantinen: Hva kan gjøres:

* Male taket og vegger, nye stoler og bord, bedre uteområdet, salatbar, Mer sunne alternativer i kantinen, Flytte glassvegg som er ytterst der man går inn i kantinen, mulig det går an å lage salatbar der, kaffeautomat utenfor så folk kan kjøpe kaffe utenom kantinetid.